Metropolisiebeampte vas wat omkoopgeld vat | Nuus24
Vrou vas wat polisieman probeer omkoop
Johannesburg – 'n Metropolisiebeampte is in hegtenis geneem nadat hy Donderdag glo omkoopgeld van R20 van 'n taxibestuurder in Roodepoort geneem het, het die Johannesburgse metropolisie gesê. "Die beampte, wat 15 jaar diens in die metropolisie het, het alleen gewerk," het hoofsupt. Wayne Minnaar gesê. Die beampte is deur 'n ondersoekeenheid dopgehou en daar is gesien hoe hy 'n R20-noot van 'n taxibestuurder geneem het. Die bestuurder het erken dat hy die geld aan die beampte gegee het. Minnaar het gesê die beampte gaan aangekla word. – Volg Nuus24 op Twitter.